ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-3472/4-2018

Обреновац, 05.02.2018

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0671/2017(1602/2017)**, за набавку Заптивање Фурманајт методом ТЕНТ А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Колико смо схватили суштину овог тендера и техничку спецификацију, овде се ради о заптивању прирубничких спојева паровода под притиском у раду постројења.

У овој техничкој спецификацији не видимо детаље који се тичу поштовања техничких прописа и законских норми Републике Србије. Нема захтева да предузеће које изводи радове има сертификате и одобрења да пројектује опрему под притиском. Ту мислимо на стандарде SRPS EN 12952-2, 13445-4, 13480-4 a то је једина законска гаранција да ће радови бити безбедно и сигурно, по закону изведени. У том смислу захтевамо измену документације, ради поштовања законских прописа наше државе Републике Србије.

**ОДГОВОР 1:**

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.